# Baglerne

### Fra Wikipedia, den frie encyklopedi

Baglerne (fra norrønt: bagall, fra kirkelatinens baculum, som betyr bispestav) var et kirkelig parti som kjempa mot Kong Sverre og birkebeinerne i borgerkrigstida i Norge.

Baglerne ble stifta i 1196 av av biskop Nikolas Arnesson i Oslo og erkebiskop Eirik av Nidaros og besto hovedsakelig av vikværinger.

Baglerne ble slått av Kong Sverre og etter hans død inngikk de et kompromis med kongemakta og hadde fra da av sin base på Helgøya i Mjøsa. Baglerne underordna seg helt under birkebeinerne fra 1217. Deres rolle ble etterhvert overtatt av andre flokker som ribbungene. Baglerne er den mest kjente gruppa av de som kjempa mot birkebeinerne.

## [rediger] Andre grupper som kjempa mot birkebeinerne

- Lendmannspartiet var et parti etter 1150 og en av lederne var Erling Skakke.
- Heklunger er ei gruppe som er nevnt i 1183.
- Kuvlungene et parti danna i 1184 som hadde Jon Kuvlung som høvding. Jon hadde vært munk på Hovedøya og navnet kuvlung var et spottenavn birkebeinerne brukte om flokken som henviste til munkehetta (norrønt: kufl som betyr munkehette). Kuvlungene ble slått av Kong Sverre i Bergen i 1188 der Jon Kuvlung falt.
- Breiskjeggflokken kjent fra 1190-1191, leda av Torleiv Breiskjegg.
- Øyskjeggflokken (norrønt: eyskeggjar) stifta i 1193 og ble rekruttert blant den norrøne befolkninga på de skotske øyer. Øyskjeggflokken ble slått av Kong Sverre i 1194.
- Slittungene en flokk av fattigfolk leda av presten Bene fra rundt 1216 til 1220 da de slo seg ilag med ribbungene
- Ribbungene (norrønt: røver) var en opprørsflokk stifta av tidligere medlemmer av baglerne i 1219 og hadde til 1227 stor innflytelse på Østlandet.
- Vårbelg eller varbelg var de som kjempa under Hertug Skule mot Håkon Håkonson i 1239 og 1240 og de var hovedsakelig fra Østlandet. I 1189 og 1190 var navnet vårbelg brukt om en flokk som gjorde opprør mot Kong Sverre. Vårbelg (norrønt: várbelgir) betyr vårskinn som er et skinn av dårlig kvalitet som igjen viser til fattigfolk.

## [rediger] Litteratur

- Jónsson, Karl: Sverres saga
- Tordsson, Sturla: Håkon Håkonsson saga

Hentet fra «http://no.wikipedia.org../../../b/a/g/Baglerne.html»

Kategori: Norrøn tid

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Norsk (nynorsk)
- English
- Deutsch
- Svenska